《过杜工部祠》
宋代·邹定

畴昔哦诗忆耒阳，兹因捧檄过祠堂。一生忠义孤吟里，千载凄凉古道旁。

自是风霜侵病骨，非干牛酒涴诗肠。明朝解缆秋江上，问讯先生一瓣香。

作者简介：（1112—1170）豫章新吴人，字应可，一作信可。高宗绍兴十五年进士。为湖南安抚司属官，协平土人起事，自不言功。除永州军事判官，迁知湘潭县，终知随县。有诗名。